[{"text_idx": "#000001", "text": "yn hanfodol I\u2019r safle weithio"}, {"text_idx": "#000002", "text": "Byddem hefys yn hoffi cadw rhai cwcis i\u2019n helpu ni:"}, {"text_idx": "#000007", "text": "Yn dilyn buddsoddiad o \u00a32.5 miliwn, mae\u2019r Fenni bellach yn elwa o gyfleuster Llyfrgell newydd sbon, sydd wedi\u2019i leoli o fewn Neuadd y Dref restredig Graddfa II ar ei newydd wedd yng nghanol y dref farchnad brysur hon. Agorodd y llyfrgell newydd ei drysau ym mis Medi, ac mae wedi cael croeso cynnes gan aelodau hen a newydd."}, {"text_idx": "#000008", "text": "Mae\u2019r Llyfrgell newydd yn cynnwys lefel mezzanine newydd sbon sy\u2019n ymestyn allan dros y neuadd farchnad hanesyddol. Yn rhan o gyfleuster hwb cymunedol, mae\u2019r gwasanaeth newydd yn cynnig mynediad i wasanaethau\u2019r cyngor, Theatr y Fwrdeistref, gwybodaeth Heddlu Gwent, gwybodaeth i dwristiaid a\u2019r marchnadoedd wythnosol yn y Neuadd Farchnad ogoneddus."}, {"text_idx": "#000009", "text": "Gan elwa o Grant Cyfalaf Trawsnewid gan Adran Diwylliant a Chwaraeon Llywodraeth Cymru, mae\u2019r llyfrgell yn olau ac yn awyrog, yn cynnig seddi hamddenol, mwy o le ar silffoedd a mwy o gyfrifiaduron personol nag o\u2019r blaen. Gall ymwelwyr eistedd a darllen wrth fwynhau coffi a golygfeydd o\u2019r farchnad brysur."}, {"text_idx": "#000010", "text": "Mae\u2019r llyfrgell ar agor o ddydd Mawrth i ddydd Gwener 9am-1pm ; 2pm-5pm a ddydd Sadwrn 9am-1pm."}, {"text_idx": "#000011", "text": "Wrth siarad am y cyfleuster llyfrgell newydd, dywedodd y Cynghorydd Bob Greenland, Aelod Cabinet Sir Fynwy gyda chyfrifoldeb dros Hybiau Cymunedol, \u201cRydym yn falch iawn o gael y gwasanaeth hwn yn y Fenni erbyn hyn wrth i lyfrgelloedd chwarae rhan mor hanfodol yn ein cymunedau. Maent yn darparu lle hanfodol ar gyfer dod at ein gilydd, darllen mewn hamdden a defnyddio cyfrifiaduron personol i gael gafael ar wybodaeth.\u201d"}, {"text_idx": "#000012", "text": "Mae agor y ganolfan yn garreg filltir go iawn, sy\u2019n benllanw sawl blwyddyn o waith caled gan bawb dan sylw. Mae wedi bod yn brosiect mawr ac rydym yn gobeithio y bydd ymwelwyr a\u0302\u2019r ganolfan yn falch o\u2019r hyn a gyflawnwyd gyda\u2019r prosiect. Roedd lleoliad yr Hwb Cymunedol, o fewn Neuadd y Dref restredig Graddfa II, yn rhoi\u2019r cyfleuster yng nghanol y gymuned, ym mhob ystyr."}]